Jerin jihohi guda 10 da talauci ya fi yawa a sune kamar haka;
Tattalin arzikin jihar Adamawa, kamar na wasu jihohin yankin arewa maso gabas, ya samu nakasu sakamakon yawaitar hare-haren mayakan kungiyar Boko Haram, lamarin da yasa jama'a da dama ke nesanta kansu daga jihar saboda dalilan tsaro.
Hakan yasa jihar ta samu kaso 74.2% a sikelin auna talauci.
Kusan matsalar jihar Gombe iri daya ce data jihar Adamawa da sauran wasu jihohin yankin arewa maso gabas.
Jihar Gombe ta samu kaso 73.2% a mizanin auna talauci.
Jihar Jigawa tana da kaso 72.1% a sikelin auna talauci a jihohin Najeriya.
Ana alakanta talaucin da jihar Jigawa ke fama da shi da rashin ilimi na mafi yawan jama'ar jihar da kuma rashin bunkasar tattalin arziki.
Ebonyi ce kadai jihar yankin kudu maso gabas da ta fada sahun matalautan jihohi a Najeriya. Tana da kaso 70.6% a sikelin auna talauci.
An alakanta talaucin jihar da karancin masu ilimi da kuma gwamnati marar kyau.
Hukumar NBS ta saka Bauchi a cikin jerin jihohin Najeriya matalauta.
Kididdiga ta nuna cewa mafi yawan jama'ar jihar basu da abubuwan more rayuwa sannan yakin Boko Haram ya shafi jihar.
Posted by Bashir Ahmed at 2:53 pm